text: 2,010 watapi musuq gobierno regionalkuna akllasqam allichakurqaku wawakunata yanapanankupaq hinallataq wayna sipaskunata, 2,011 watapi llamkayninku qallarisqanmanta pacha. 2.014 watakamam unanchasqaña kachkanku- Amazonas hinallataq Ayacucho gobiernukuna- wawakunapa sutimpi llamkanankupaq. Wawakunam aswan allin mikusqa kananku, allin saludniyuq, allin qawarisqa. Musuq gobiernowanmi musuq autoridadkuna yaykurqaku, chaymi wakin llamkaykuna sayaq hina karqaku. Kayta qawaykusun, 2,010 watapim tawa pachak pichqa chunka iskayniyuq wachakuq mamakuna wañurqaku, 2,011 watapiñataqmi tawa pachak kimsa chunka suqtayuq wachakuq mamakuna wañurqaku, pisi niqñan wañukuqkuna karqaku. Wakin provinciakunapim llamkaykuna mana kallpayuq karqaku, musuq autoridadkuna yaykunankukama.